L 302/26
MT
Il-Ġurnal Uffiċjali tal-Unjoni Ewropea
22.11.2022
8.3.
Iż-żieda minn manifattur ta’ vettura ma’ vettura approvata ta’ tagħmir domestiku jew kummerċjali standard, għajr tagħmir ta’ komunikazzjoni mobbli, li jikkonforma ma’ Regolamenti oħrajn, u li l-installazzjoni, issostituzzjoni jew it-tneħħija tiegħu hija konformi mar-rakkomandazzjonijiet tal-manifatturi tat-tagħmir u tal-vettura, ma għandhiex tinvalida l-approvazzjoni tal-vettura.
Dan ma għandux jipprekludi lill-manifatturi tal-vetturi milli jwaħħlu tagħmir ta’ komunikazzjoni f’konformità mal-linji gwida ta’ installazzjoni adattati żviluppati mill-manifattur tal-vettura u/jew mill-manifattur(i) ta’ tali tagħmir ta’ komunikazzjoni.
Il-mani­ fattur tal-vettura għandu jipprovdi evidenza (jekk jintalab jagħmel dan mill-awtorità tat-test) li l-prestazzjoni tal-vettura mhijiex affettwata b’mod avvers minn tali trażmettituri.
Din tista’ tkun dikjarazzjoni li l-livelli ta’ potenza u l-installazzjoni huma tali li l-livelli tal-immunità ta’ dan ir-Regolament joffru biżżejjed protezzjoni meta jkunu soġġetti għat-trażmissjoni weħidha, jiġifieri li jeskludi trażmissjoni flimkien mat-testijiet speċi­ fikati fil-paragrafu 6.
Dan ir-Regolament ma jawtorizzax l-użu ta’ trażmettitur tal-komunikazzjoni meta japplikaw rekwiżiti oħrajn fuq tali tagħmir jew l-użu tiegħu.
9.
Konformità tal-produzzjoni Il-proċeduri tal-konformità tal-produzzjoni għandhom ikunu konformi ma’ dawk stabbiliti fl-Appendiċi 2 tal-Ftehim (E/ECE/324-E/ECE/TRANS/505/Rev.2), bir-rekwiżiti li ġejjin:
9.1.
Il-vetturi jew il-komponenti jew l-ESAs approvati skont dan ir-Regolament għandhom jiġu manifatturati b’tali mod li jkunu konformi mat-tip approvat billi jissodisfaw ir-rekwiżiti stabbiliti fil-paragrafu 6 u, jekk applikabbli, fil-paragrafu 7 ta’ hawn fuq.
9.2.
Il-konformità tal-produzzjoni tal-vettura jew ta’ komponent jew unità teknika separata għandha tiġi vveri­ fikata abbażi tad-data li tinsab fil-formola/i ta’ komunikazzjoni għall-approvazzjoni tat-tip stabbilita flAnness 3A u/jew 3B ta’ dan ir-Regolament.
9.3.
Jekk l-Awtorità tal-Approvazzjoni tat-Tip ma tkunx sodisfatta bil-proċedura ta’ verifika tal-manifattur, imbagħad għandhom japplikaw il-paragrafi 9.3.1., 9.3.2. u 9.3.3. ta’ hawn taħt.
9.3.1.
Meta tkun qed tiġi vverifikata l-konformità ta’ vettura, komponent jew ESA meħud mis-serje, il-produzzjoni għandha titqies li tikkonforma mar-rekwiżiti ta’ dan ir-Regolament b’rabta mal-interferenzi elettromanjetiċi broadband u mal-interferenzi elettromanjetiċi narrowband, jekk il-livelli mkejla ma jaqbżux b’aktar minn 4 dB (60 fil-mija) il-limiti ta’ referenza preskritti fil-paragrafi 6.2.2.1., 6.2.2.2., 6.3.2.1., 6.3.2.2. u, jekk applikabbli, fil-paragrafi 7.2.2.1. u 7.2.2.2. għall-vetturi u fil-paragrafi 6.5.2.1., 6.6.2.1., u, jekk applikabbli, fil-paragrafu 7.10.2.1. ta’ hawn fuq għall-ESAs (kif xieraq).
9.3.2.
Meta tkun qed tiġi vverifikata l-konformità ta’ vettura, komponent jew ESA meħuda mis-serje, il-produzz­ joni għandha titqies li tikkonforma mar-rekwiżiti ta’ dan ir-Regolament b’rabta mal-immunità għar-radjazz­ joni elettromanjetika, jekk l-ESA tal-vettura ma juri l-ebda degradazzjoni relatata mal-kontroll dirett talvettura li tista’ tkun osservata mis-sewwieq jew minn utent ieħor tat-triq meta l-vettura tkun fl-istat definit fil-paragrafu 4 tal-Anness 6, u tkun soġġetta għal qawwa tal-kamp, espressa f’Volts/m, sa 80 fil-mija tallimiti ta’ referenza preskritti fil-paragrafu 6.4.2.1 u, jekk applikabbli, fil-paragrafu 7.7.2.1. għall-vetturi u filparagrafu 6.8.2.1. u, jekk applikabbli, fil-paragrafu 7.18.2.1. għall-ESAs hawn fuq.
9.3.3.
Jekk tkun qed tiġi vverifikata l-konformità ta’ komponent jew Unità Teknika Separata (STU) meħuda misserje, il-produzzjoni għandha titqies li tikkonforma mar-rekwiżiti ta’ dan ir-Regolament b’rabta mal-immu­ nità għall-interferenzi b’konduzzjoni u l-emissjonijiet jekk il-komponent jew l-STU ma juru l-ebda degra­ dazzjoni tal-prestazzjoni tal-“funzjonijiet marbuta mal-immunità” sal-livelli mogħtija fil-paragrafu 6.9.1. u, jekk applikabbli, fil-paragrafu 7.19.1., u ma jaqbżux il-livelli mogħtija fil-paragrafu 6.7.1. u, jekk applikabbli, fil-paragrafu 7.17.1. hawn fuq.
10.
Penali għan-nuqqas ta’ konformità tal-produzzjoni
10.1.
L-approvazzjoni mogħtija fir-rigward ta’ tip ta’ vettura, komponent jew unità teknika separata skont dan irRegolament, tista’ tiġi rtirata jekk ma jkunx hemm konformità mar-rekwiżiti stipulati fil-paragrafu 6 u, jekk applikabbli, fil-paragrafu 7 hawn fuq, jew jekk il-vetturi magħżula ma jgħaddux mit-testijiet previsti filparagrafu 6 u, jekk applikabbli, fil-paragrafu 7 hawn fuq.
10.2.
Jekk Parti għall-Ftehim li tapplika dan ir-Regolament tirtira approvazzjoni li tkun tat qabel, hija għandha tinnotifika minnufih b’dan lill-Partijiet Kontraenti l-oħrajn li japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Annessi 3A u 3B ta’ dan ir-Regolament.
11.
Produzzjoni mwaqqfa għalkollox Jekk id-detentur ta’ approvazzjoni jieqaf b’mod permanenti milli jimmanifattura tip ta’ vettura jew ESA approvat f’konformità ma’ dan ir-Regolament, huwa għandu jinforma b’dan lill-Awtorità tal-Approvazzjoni